Riigiarhiiv Riigikantselei allasutusena alustas tegevust endise Eestimaa kubermanguvalitsuse arhiivi ruumides 1. aprillil 1921. Riigiarhiiv pidi juhtima ametiasutuste registratuuride ja arhiivide korraldamist, võtma riigiasutustelt vastu arhivaale, neid korrastama ja säilitama. Riigiarhiivi juhataja kohuste täitmine pandi 1927. aastast riigisekretäri abi Richard Öveli peale, 1926. aastal täitis ta ka Riigiraamatukogu juhataja ülesandeid.